CELEX: 62021TN0662
Language: mt
Date: 2021-10-15 00:00:00
Title: Kawża T-662/21: Rikors ippreżentat fil-15 ta’ Ottubru 2021 – Troy Chemical Company vs Il-Kummissjoni

6.12.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 490/51
            
         
      Rikors ippreżentat fil-15 ta’ Ottubru 2021 – Troy Chemical Company vs Il-Kummissjoni
      (Kawża T-662/21)
      (2021/C 490/61)
      Lingwa tal-kawża: l-Ingliż
      
         Partijiet
      
      
         Rikorrenti: Troy Chemical Company BV (Delft, il-Pajjiżi Baxxi) (rappreżentanti: D. Abrahams, Ł. Gorywoda u Z. Romata, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-konvenuta C (2021) 5968 final tal-5 ta’ Awwissu 2021 li parzjalment tirrifjuta l-aċċess għal dokumenti mitluba mir-rikorrenti taħt ir-Regolament (KE) Nru 1049/2001 (1), fit-totalità tagħha;
               
            
                  —
               
               
                  taċċetta t-talba għal proċedura mħaffa taħt l-Artikoli 151 u 52 tar-Regoli tal-Proċedura tal-Qorti Ġenerali;
               
            
                  —
               
               
                  tadotta kull miżura oħra li tista’ tkun meħtieġa mill-ġustizzja;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha r-rikorrenti tinvoka motiv wieħed li permezz tiegħu tallega li l-konvenuta kisret it-tieni inċiż tal-Artikolu 4(2) tar-Regolament (KE) Nru 1049/2001 – li huwa ksur kemm ta’ “rekwiżiti formali essenzjali” kif ukoll ta’ “dispożizzjoni legali”. Jiġi allegat li l-fatti tal-kawża preżenti ma jiġġustifikawx l-eżenzjonijiet sostnuti mill-konvenuta biex tirrifjuta l-iżvelar ta’ taqsimiet b’informazzjoni oskurata tad-dokumenti mitluba u, f’kull każ, l-interess pubbliku superjuri ta’ trasparenza u pubbliċità tal-proċedura leġiżlattiva jiffavorixxi l-iżvelar sħiħ tad-dokumenti mitluba mir-rikorrenti.
      
         (1)  Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).